open-index/open-wikipedia-markdown huggingface dataset:
Νάσιοναλ Πρέμιερ Σόκερ Λιγκ (Νότια Αφρική)

Η **Νάσιοναλ Πρέμιερ Σόκερ Λιγκ** (αγγλικά: *National Professional Soccer League*, NPSL) αποτελούσε τη διοργανώτρια αρχή του ομώνυμου ποδοσφαιρικού πρωταθλήματος της Νότιας Αφρικής, μεταξύ 1971 και 1995. Κατά τη διάρκεια αυτών των ετών, το πρωτάθλημα είχε τρεις εντελώς διαφορετικές μορφές.

Στη συνέχεια, συγχωνεύθηκε με την NFL, η οποία είχε προηγουμένως οργανωθεί μόνο για τους λευκούς παίκτες της Νότιας Αφρικής το διάστημα 1959–77. Τα δύο πρωταθλήματα σχημάτισαν μαζί ένα νέο «μη φυλετικό» πρωτάθλημα ποδοσφαίρου το διάστημα 1978–84 (που ονομάστηκε επίσης NPSL), όπου οι «λευκές ομάδες» είχαν τη δυνατότητα να διαθέτουν μέχρι τρεις μαύρους παίκτες.

Το Φεβρουάριο του 1985, ανακοινώθηκε ότι οι συλλόγοι που επιθυμούσαν να αποχωρήσουν είχαν οργανώσει χορηγίες με την South African Breweriers, χορηγό της NPSL, ενώ η νεοσυσταθείσα NSL ξεκίνησε τη λειτουργία της στις 23 Φεβρουαρίου σύμφωνα με τις αρχές κατά του απαρτχάιντ.

## Παραπομπές


Κατηγορία:Ποδόσφαιρο στη Νότια Αφρική
Νάσιοναλ Σόκερ Λιγκ (Νότια Αφρική)

Η **Νάσιοναλ Σόκερ Λιγκ** (αγγλικά: *National Soccer League*, NSL) ήταν η διοργανώτρια αρχή του ομώνυμου ποδοσφαιρικού πρωταθλήματος της Νότιας Αφρικής που συστάθηκε το 1985, ως απάντηση στις διαφωνίες του συνεδρίου στη νέα μη φυλετική αθλητική οργάνωση NPSL (που ιδρύθηκε το 1978 μετά από τη συγχώνευση μεταξύ NFL και NPSL).

Δεδομένου ότι η NSL συνέβαλε στη συνέχιση της κύριας ομοσπονδίας, οι υπόλοιποι σύλλογοι της NPSL αποφάσισαν, μετά από 10 χρόνια συνύπαρξης το διάστημα 1985–95, τελικά να συγχωνευθούν με την NSL, για να σχηματίσουν την PSL που αποτελεί τη συνέχεια της NSL.

## Παραπομπές


Κατηγορία:Ποδόσφαιρο στη Νότια Αφρική
Νάσιοναλ Φούτμπολ Λιγκ (Νότια Αφρική)

Η **Νάσιοναλ Φούτμπολ Λιγκ** (αγγλικά: *National Football League*, NFL) ήταν η διοργανώτρια αρχή του ομώνυμου πρωταθλήματος, το οποίο ιδρύθηκε το 1959 και ήταν το πρώτο σε επαγγελματικό επίπεδο στη Νότια Αφρική. Αρχικά, εκπροσωπούνταν μόνο δύο περιοχές της Νότιας Αφρικής, το Τράνσβααλ και το Ντέρμπαν, αλλά σταδιακά το πρωτάθλημα έγινε πιο αντιπροσωπευτικό γεωγραφικά.

Μία διοργάνωση με σκοπό τον προβιβασμό των πρωταθλητριών των διαφόρων περιφερειακών πρωταθλημάτων δημιουργήθηκε το 1962 και το πρωτάθλημα εξαπλώθηκε στο Κέιπ Τάουν (1962), στο Μπλουμφοντέιν (1963) και στο Γκεμπέχα (1964). Ένα πραγματικά εθνικό ποδοσφαιρικό πρωτάθλημα ήταν εκτός ζήτησης εξαιτίας του συστήματος απαρτχάιντ. Το 1969 δημιουργήθηκε μία δεύτερη κατηγορία, οι πρωταθλήτριες της οποίας προβιβάζονταν στην πρώτη κατηγορία. Το πρωτάθλημα ήταν ανταγωνιστικό κατά την εποχή του απαρτχάιντ και μόνο οι λευκοί παίκτες είχαν τη δυνατότητα συμμετοχής.

Ωστόσο, οι μαύροι παίκτες συμμετείχαν στη διοργάνωση. Ο πρώτος που αγωνίστηκε ήταν ο Βίνσεντ Τζούλιους, εκπροσωπόντας την Αρκέιντια Σέφερντς το 1976 έναντι της Χάιλαντς Παρκ. Η Χάιλαντς Παρκ διαμαρτυρήθηκε για την παρουσία του Τζούλιους, αλλά η NFL του επέτρεψε να παίξει. Το Υπουργείο Εσωτερικών της Νότιας Αφρικής δεν προέβη σε καμία ενέργεια, διότι η Αρκέιντια Σέφερντς έπεισε ότι η ιστορία θα γνωστοποιούνταν σε όλο τον κόσμο, κάτι που θα έβλαπτε το κυβερνών κόμμα.

Όταν η NFL διαλύθηκε μετά από 18 χρόνια το 1977, αντικαταστάθηκε από ένα μη φυλετικό πρωτάθλημα. Στην πράξη, έγινε συγχώνευση μεταξύ της NFL (για τους λευκούς) και της NPSL (για τους μαύρους), για να συσταθεί η νέα κοινή NPSL.

## Παραπομπές


Κατηγορία:Ποδόσφαιρο στη Νότια Αφρική
Μπράιαν Ρόμπερτς (καλαθοσφαιριστής)

Ο **Μπράιαν Λόιντ Ρόμπερτς** (αγγλικά: *Brian Lloyd Roberts*, 3 Δεκεμβρίου 1985) είναι Αμερικανός επαγγελματίας καλαθοσφαιριστής που αγωνίζεται ως πόιντ γκαρντ. Το ύψος του βρίσκεται στα 1,88 μ. Από το 2018, αγωνίζεται στην Ουνικάχα Μάλαγα.

Ξεκίνησε στην κολεγιακή ομάδα Dayton Flyers, ενώ το 2008, δεν επελέγη από καμία ομάδα στα Draft. Έτσι, μετά από ένα χρόνο στο Ισραήλ έπαιξε για τη γερμανική Μπρόζε Μπάμπεργκ,  όπου έκατσε εκεί 3 χρόνια. Κατόπιν, επέστρεψε στις ΗΠΑ, όπου αγωνίστηκε στους New Orleans Pelicans, Portland Trail Blazers και στους Charlotte Hornets. Τη σεζόν 2017-18, αγωνίστηκε στον Ολυμπιακό Πειραιώς.

## Παραπομπές


## Εξωτερικοί σύνδεσμοι

*

Κατηγορία:Αμερικανοί καλαθοσφαιριστές
Κατηγορία:Πόιντ γκαρντ
Κατηγορία:Καλαθοσφαιριστές Μπρόζε Μπάσκετς
Κατηγορία:Καλαθοσφαιριστές Σάρλοτ Χόρνετς
Κατηγορία:Καλαθοσφαιριστές Νιου Ορλίνς Πέλικανς
Κατηγορία:Καλαθοσφαιριστές Πόρτλαντ Τρέιλ Μπλέιζερς
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Μάλαγας
Κατηγορία:Ξένοι καλαθοσφαιριστές στην Ελλάδα
Πρωτάθλημα ποδοσφαίρου Νότιας Αφρικής

Η **Πρέμιερσιπ** () αποτελεί την ανώτατη εθνική κατηγορία στο σύστημα ποδοσφαιρικών πρωταθλημάτων Νότιας Αφρικής. Το πρωτάθλημα, με βάση το καταστατικό της διοργανώτριας αρχής Premier Soccer League, ονομάζεται Πρέμιερ Ντιβίζιον. Είναι γνωστό επίσεις και ως *Absa Premiership*, για εμπορικούς λόγους.

## Μορφή διεξαγωγής
Στην Πρέμιερ Ντιβίζιον μετέχουν δεκαέξι ομάδες. Κατά τη διάρκεια μιας περιόδου (η οποία διαρκεί από τον Αύγουστο μέχρι τον Μάιο), κάθε ομάδα αγωνίζεται με όλες της άλλες δύο φορές, μία εντός και μία εκτός έδρας για συνολικά 30 παιχνίδια για κάθε ομάδα. Οι ομάδες λαμβάνουν τρεις βαθμούς για τη νίκη και έναν για την ισοπαλία. Κανένα βαθμό δε λαμβάνουν για την ήττα.

Η πρωταθλήτρια και η δευτεραθλήτρια μετέχουν στο Τσάμπιονς Λιγκ, ενώ η ομάδα που τερματίζει στην τρίτη θέση, μάζι με την κυπελλούχο μετέοχυν στο Κονφεντερέισον Καπ. Η ομάδα που τερματίζει στην τελευταία θέση του βαθμολογικού πίνακα, υποβιβάζεται αυτόματα και αντικαθίσταται από την πρωταθλήτρια της Νάσιοναλ Φερστ Ντιβίζιον. Η ομάδα που τερματίζει 15η στη βαθμολογία, μετέχει σε αγώνες πλέι-οφ με τις ομάδες που τερμάτισαν 2η και 3η στη Νάσιοναλ Φερστ Ντιβίζιον, με τη νικήτρια να κερδίζει μια θέση στην Πρέμιερ Ντιβίζιον για την επόμενη περίοδο.

## Παραπομπές


## Εξωτερικοί σύνδεσμοι
*  

Κατηγορία:Ποδόσφαιρο στη Νότια Αφρική
Iran Football League Organization

Ο **Iran Football League Organization** (περσικά: سازمان لیگ فوتبال ایران) είναι ο φορέας που είναι υπεύθυνος για τη διοργάνωση των επαγγελματικών πρωταθλημάτων ποδοσφαίρου στo Ιράν. Τελεί υπό την εποπτεία της Ποδοσφαιρικής Ομοσπονδίας Ισλαμικής Δημοκρατίας του Ιράν.

Ιδρύθηκε στις 2 Νοεμβρίου του 2001. Αποτελεί τη διοργανώτρια αρχή των πρωταθλημάτων Προ Λιγκ Περσικού Κόλπου, Αζαντεγκάν Λιγκ, 2ης Κατηγορίας και 3ης Κατηγορίας, όπως και της Κουοσάρ Γούμεν Φούτμπολ Λιγκ, αλλά και των θεσμών του Κυπέλλου και του Σοχαντά.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στο Ιράν
Μπρούκλιν Τσέις

Η **Μπρούκλιν Τσέις** (14 Μαρτίου 1986, Σαν Ντιέγκο, Καλιφόρνια, ΗΠΑ) είναι Αμερικανίδα ηθοποιός ερωτικών ταινιών.

Παντρεύτηκε στο λύκειο τον αγαπημένο της όταν ήταν δεκαοκτώ ετών. Την πρώτη της ταινία την γύρισε το 2012 στην ηλικία των 26 ετών, ενώ μέχρι σήμερα έχει συμμετάσχει σε περισσότερες από 190 ταινίες. Έχει εργαστεί για διάφορες ιστοσελίδες πορνό, όπως την Brazzers, την Naughty America, την Evil Angel και την Jules Jordan. Το 2015 κέρδισε το βραβείο των AVN, ως καλύτερη γυναικεία ερμηνεία στη κατηγορία footjob.
## Παραπομπές


Κατηγορία:Αμερικανίδες ηθοποιοί πορνογραφικών ταινιών
Διαγωνισμός Χορωδίας Eurovision

170px|μικρογραφία|δεξιά|Λογότυπο του Διαγωνισμού Χορωδίας Eurovision.
Ο **Διαγωνισμός Χορωδίας Eurovision** ήταν διετής χορωδιακός διαγωνισμός εμπνευσμένος από τους Παγκόσμιους Χορωδικούς Αγώνες, που διοργανώνονται από την Ευρωπαϊκή Ένωση Ραδιοτηλεοπτικών Οργανώσεων (EBU) και το Ίδρυμα Interkultur και είναι ανοιχτοί στους ραδιοτηλεοπτικούς φορείς που είναι μέλη της EBU. Ο εναρκτήριος διαγωνισμός πραγματοποιήθηκε στις 22 Ιουλίου 2017 στη Ρίγα της Λετονίας.

## Προέλευση
Η Χορωδία της Χρονιάς της Eurovision είναι μια νέα εκδήλωση που ξεκίνησε από την EBU και η τελευταία εκδήλωση που θα ξεκινήσει από το Eurovision Magic Circus Show 2010. Η εκδήλωση θα αποτελείται από μη επαγγελματικές χορωδίες που είναι μέλη της EBU, Που θα διεξαχθεί στις 22 Ιουλίου 2017 και θα φιλοξενηθεί από τον Λετονικό ραδιοτηλεοπτικό φορέα Latvijas Televīzija (LTV) και θα συμπέσει με την τελετή λήξης των ευρωπαϊκών χορευτικών αγώνων 2017. Η εκδήλωση επιβεβαιώθηκε επισήμως στις 30 Νοεμβρίου 2016, ανάλογα με εύλογο ενδιαφέρον από ενεργά μέλη της Ευρωπαϊκής Ένωσης Ραδιοτηλεοπτικών Εκπομπών. Στις 21 Ιουλίου 2017, ανακοινώθηκε ότι η Χορωδία της Χρονιάς της Ευρωζώνης θα είναι διαγωνισμός διετούς διάρκειας, εκτός και αν τα αριθμητικά δεδομένα ήταν υψηλότερα από τα αναμενόμενα.

Η ιδέα της Χορωδίας της Χρονιάς της Eurovision συζητήθηκε αρχικά το 2014 ως διαγωνισμός που διοργάνωσε ο Latvijas Televizija (LTV), ο εθνικός ραδιοτηλεοπτικός φορέας της Λετονίας, και το διεθνές τηλεοπτικό δίκτυο Arte, μετά την θετική υποδοχή του "Born in Riga" Συναυλία που οργανώθηκε από την LTV. Η LTV προσέγγισε πολλούς ραδιοτηλεοπτικούς οργανισμούς, μεταξύ των οποίων η EBU και η Interkultur, σχετικά με τη διοργάνωση ενός νέου διαγωνισμού που απευθύνεται σε ευρύτερο κοινό.

## Μορφή
Τα μέλη της χορωδίας της EBU θα αγωνιστούν για τον τίτλο της Χορωδίας της Χρονιάς της Ευρωζώνης, με βραβεία που θα περιλαμβάνουν μια σύμβαση εγγραφής για τη νικήτρια χορωδία. Κάθε χορωδία εκτελεί ένα ασυνόδευτο σύνολο έξι λεπτών σε οποιοδήποτε είδος και κρίνεται από κριτική επιτροπή υψηλού επιπέδου που αποφασίζει τον νικητή.

## Συμμετέχοντες χώρες
Περιλαμβάνονται όλες οι χώρες που έχουν συμμετάσχει στον διαγωνισμό παράλληλα με το έτος κατά το οποίο πραγματοποίησαν το ντεμπούτο τους:

## Φιλοξενία
Το μεγαλύτερο μέρος των εξόδων του διαγωνισμού καλύπτεται από εμπορικούς χορηγούς και συνεισφορές από τα άλλα συμμετέχοντα έθνη. Ο διαγωνισμός θεωρείται μια μοναδική ευκαιρία για την προώθηση της χώρας υποδοχής ως τουριστικού προορισμού. Ο παρακάτω πίνακας δείχνει μια λίστα πόλεων και χώρων που φιλοξένησαν τη Χορωδία της Χρονιάς της Ευρωζώνης, μία ή περισσότερες φορές. Οι μελλοντικοί χώροι εμφανίζονται με πλάγιους χαρακτήρες.

## Δείτε Επίσης
* Διαγωνισμός Τραγουδιού Eurovision 
* Διαγωνισμός Παιδικού Τραγουδιού Eurovision
* Διαγωνισμός Νέων Χορευτών Eurovision

## Επίσημη Ιστοσελίδα
* Επίσημη Ιστοσελίδα
Χάποελ Τελ Αβίβ

Η **Χάποελ Τελ Αβίβ** (εβραϊκά: הפועל תל אביב, αγγλικά: Hapoel Tel Aviv) είναι αθλητικός σύλλογος του Ισραήλ με έδρα το Τελ Αβίβ. Ιδρύθηκε το 1920, είναι τμήμα της οργάνωσης Χάποελ και αποτελεί έναν από τους σημαντικότερους συλλόγους της χώρας του στα αθλήματα του ποδοσφαίρου και της καλαθοσφαίρισης.

## Παραπομπές


## Εξωτερικοί σύνδεσμοι

*Επίσημη Ιστοσελίδα

Κατηγορία:Τελ Αβίβ
Κατηγορία:Ιδρύσεις αθλητικών συλλόγων το 1927
South Park: The Fractured but Whole

Το ***South Park: The Fractured but Whole*** είναι βιντεοπαιχνίδι ρόλων που αναπτύχθηκε από την Ubisoft σε συνεργασία με την South Park Digital Studios. Βασίζεται στη σειρά κινουμένων σχεδίων *[[South Park]]* και αποτελεί συνέχεια του παιχνιδιού του 2014 *[[South Park: The Stick of Truth]]*. Κυκλοφόρησε στις 17 Οκτωβρίου του 2017 για PlayStation 4, Xbox One και Microsoft Windows, και στις 24 Απριλίου του 2018 για το Nintendo Switch.

## Πλοκή
Το *South Park: The Fractured but Whole* εξελίσσεται στο South Park, φανταστική πόλη στα Βραχώδη Όρη του Κολοράντο. Τα γεγονότα του παιχνιδιού λαμβάνουν χώρα μία μέρα μετά από εκείνα του προηγούμενου παιχνιδιού, *The Stick of Truth.* Ο παίκτης ελέγχει πάλι το New Kid. Τα παιδιά το παιχνίδι ρόλων τους για να γίνουν υπέρ-ήρωες και να δημιουργήσουν φραντζάιζ μέσων ενημέρωσης. Μη μπορώντας να συμφωνήσουν ποιος θα πάρει μια ταινία ή σειρά στο Netflix, οι χαρακτήρες χωρίζονται σε δύο αντίπαλες ομάδες, τους Coon and Friends και τους Freedom Pals, οι οποίες προσπαθούν να φτιάξουν πρώτες το δικό τους φραντζάιζ.

## Ανάπτυξη
Το Μάρτιο 2014, ο συν-δημιουργός του *South Park* Ματ Στόουν δήλωσε ότι ο ίδιος και ο Τρέι Πάρκερ ήταν ανοιχτοί στο να δημιουργήσουν τη συνέχεια του παιχνιδιού, ανάλογα με την υποδοχή που θα λάμβανε το *South Park: The Stick of Truth*.

Η συνέχεια, το *South Park: The Fractured but Whole*, ανακοινώθηκε επίσημα στις 15 Ιουνίου του 2015. Το παιχνίδι αναπτύχθηκε από την Ubisoft San Francisco αντικαθιστώντας την Obsidian Entertainment, για τα Playstation 4, Xbox One και Microsoft Windows.

## Υποδοχή

Το *South Park: The Fractured but Whole* δέχθηκε κυρίως θετικές κριτικές, σύμφωνα με το Metacritic.

## Παραπομπές


## Εξωτερικοί σύνδεσμοι
*

Κατηγορία:South Park
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του PlayStation 4
Κατηγορία:Βιντεοπαιχνίδια του Xbox One
Κατηγορία:Βιντεοπαιχνίδια του Nintendo Switch
Κατηγορία:Βιντεοπαιχνίδια της Ubisoft
Κατηγορία:Βιντεοπαιχνίδια του 2017
Κατηγορία:Βιντεοπαιχνίδια ανεπτυγμένα στις Ηνωμένες Πολιτείες
Κατηγορία:Βιντεοπαιχνίδια ανοικτού κόσμου
Κατηγορία:Βιντεοπαιχνίδια ρόλων
Κατηγορία:Βιντεοπαιχνίδια με ταξίδι στον χρόνο
Κατηγορία:Συνέχειες βιντεοπαιχνιδιών
Άντριου Γουάιεθ

Ο **Άντριου Νιούγουελ Γουάιεθ** (*Andrew Newell Wyeth*, 12 Ιουλίου 1917 – 16 Ιανουαρίου 2009) ήταν Αμερικανός καλλιτέχνης, ζωγράφος του ρεαλισμού,  ο οποίος εργαζόταν κυρίως σε έργα με θέμα την τοπιογραφία. Ήταν ένας από τους πιο γνωστούς Αμερικανούς καλλιτέχνες στα μέσα του 20ού αιώνα.

Στην τέχνη του, τα αγαπημένα θέματα του Γουάιεθ ήταν η γη και οι άνθρωποι που τον περιτριγύριζαν στην πατρίδα του Chadds Ford της Pennsylvania και στο εξοχικό του σπίτι στο Cushing, Maine. Ο Γουάιεθ συχνά δήλωνε ότι ζωγραφίζει τη ζωή του. Ένα από τα πιο γνωστά έργα της αμερικανικής τέχνης του 20ού αιώνα είναι *[[Ο Κόσμος της Χριστίνας]]*, που εκτίθεται στο Μουσείο Μοντέρνας Τέχνης της Νέας Υόρκης. 

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Αμερικανοί ζωγράφοι
Κατάλογος χωρών ανά παραγωγή φυσικού αερίου

Αυτός είναι ένας **κατάλογος των χωρών ανά [[Οικονομικά|παραγωγή]] [[Φυσικό αέριο|φυσικού αέριου]] **με βάση στατιστικά στοιχεία από τον Διεθνή Οργανισμό Ενέργειας.

Σύμφωνα με τον Διεθνή Οργανισμό Ενέργειας οι 10 μεγαλύτεροι παραγωγοί φυσικού αερίου το 2013 ήταν (σε εκατομμύρια κυβικά μέτρα): 1) Ηνωμένες Πολιτείες 689 (19.8%), 2) Ρωσία 671 (19.3%), 3)Ιράν 255 (5.86%), 4)Κατάρ 161 (4.6%), 5) Καναδάς 155 (4.5%), 6) Κίνα 115 (3.3%), 7) Νορβηγία 109 (3.1%), 8) Ολλανδία 86 (2.5%), 9) Σαουδική Αραβία 84 (2.4%), 10) Αλγερία 80 (2.3%), οι οποίες μαζί παράγουν τα δύο τρίτα της παγκόσμιας παραγωγής των 3,479 δισεκατομμυρίων κυβικών μέτρων.

## Τάσεις παραγωγής
Το 2009, η παγκόσμια παραγωγή φυσικού αερίου μειώθηκε κατά 2,8%. Υπήρχαν διαφορετικές τάσεις μεταξύ των μεγαλύτερων παραγωγών φυσικού αερίου. Οι ΗΠΑ έγιναν ο μεγαλύτερος παραγωγός φυσικού αερίου, ξεπερνώντας τη Ρωσία.

Το 2010 η Ρωσία επέστρεψε στην πρώτη θέση. Η παραγωγή του φυσικού αερίου αυξήθηκε κατά 4,4% και υπήρξε ισορροπημένη συρρίκνωση της παραγωγής στις Ευρωπαϊκές χώρες (-9%, παρά την αύξηση των αποτελεσμάτων στη Νορβηγία και στις Κάτω Χώρες).
Ο ΟΟΣΑ, επομένως, δημοσίευσε μια μικρή αύξηση 0,1% το 2009. Αντίθετα, η παραγωγή φυσικού αερίου στη Ρωσία είχε μειωθεί κατά 12%, ενώ η Αλγερία είχε μια σημαντική μείωση στην παραγωγή (-6%). Στη Μέση Ανατολή, η ανάπτυξη της παραγωγής φυσικού αερίου επιβραδύνθηκε και αυξήθηκε με βραδύτερο ρυθμό σε σύγκριση με το προηγούμενο έτος (4% από 7% το 2008).

## Παραγωγή φυσικού αερίου
Τα δεδομένα στον ακόλουθο πίνακα προέρχονται από το The World Factbook.

## Δείτε επίσης
* Παγκόσμια κατανάλωση ενέργειας

## Παραπομπές


Παραγωγη φυσικου αε
Κωνσταντίνος Μαλατέστας

Ο **Κωνσταντίνος Μαλατέστας** (28 Αυγούστου 1909 - Ιούλιος 1979), του Νικολάου, ήταν Έλληνας πολιτικός.

## Βιογραφικά στοιχεία
Γεννήθηκε στην Κεσσάνη της Ανατολικής Θράκης το 1909 και σπούδασε νομικά στο Πανεπιστήμιο Αθηνών. Η σταδιοδρομία του ξεκίνησε από το Υπουργείο Οικονομικών. Χρημάτισε Γενικός Διευθυντής και αργότερα Γενικός Γραμματέας του Υπουργείου Εργασίας. Στην κυβέρνηση Εθνικής Ενότητας υπηρέτησε ως υπουργός Απασχόλησης, από τις 9 Οκτωβρίου 1974 ως τις 21 Νοεμβρίου 1974.

Πέθανε το 1979 και κηδεύτηκε στις 3 Ιουλίου από τον ιερό ναό Αγίων Θεοδώρων του Πρώτου Νεκροταφείου Αθηνών. Ήταν παντρεμένος με την Ειρήνη Δ. Ροδίτου και απέκτησαν έναν γιο και μία κόρη.

## Παραπομπές


Μαλατεστας
Φράνσις Μπέικον (καλλιτέχνης)

Ο **Φράνσις Μπέικον** (**Francis Bacon**, 28 Οκτωβρίου 1909 – 28 Απριλίου 1992) ήταν Βρετανός ζωγράφος φιγούρων ιρλανδικής καταγωγής, γνωστός για το τολμηρό, γκροτέσκο, συναισθηματικά φορτισμένο και ωμό ύφος ζωγραφικής. Είναι γνωστότερος για τις απεικονίσεις με θέμα τους πάπες, τη σταύρωση και τα πορτραίτα στενών του φίλων. 

## Παραπομπές


## Εξωτερικοί σύνδεσμοι
* 
* 
* Ο Francis Bacon στη συλλογή Tate Collection 
* Ο Francis Bacon στη συλλογή Guggenheim Collection 

Κατηγορία:Βρετανοί ζωγράφοι
Κατηγορία:Ιρλανδοί καλλιτέχνες
Άλφα Αλώπεκος

thumb|left|upright=1.0|Ερασιτεχνική εικόνα του νεφελώματος LDN 778 (κέντρο) και του α Αλώπεκος (το φωτεινότερο πορτοκαλί άστρο στο πάνω μέρος)
Ο **α (άλφα) Αλώπεκος** (Alpha Vulpeculae, α Vul) είναι ο φωτεινότερος αστέρας στον αστερισμό Αλώπεκα.  Φέρει επίσης τα ιδιαίτερα παραδοσιακά ονόματα **Lukida**, **Lucida Anseris** και **Anser** (= «χήνα» στη λατινική γλώσσα), επειδή στην παραδοσιακή αναπαράσταση του αστερισμού η αλεπουδίτσα (*vulpecula*) κρατά στο στόμα της μια χήνα.

Ο α Αλώπεκος είναι ερυθρός γίγαντας (φασματικός τύπος M) με επιφανειακή (ενεργό) θερμοκρασία 3990 K (3720 °C) και είναι εύκολα ορατός με γυμνό μάτι σε σκοτεινό ουρανό (χωρίς φεγγάρι και μακριά από πόλεις). Απέχει από το Ηλιακό Σύστημα περίπου 300 έτη φωτός. Η πραγματική του λαμπρότητα είναι 400 φορές μεγαλύτερη από αυτή του Ήλιου, ενώ η διάμετρός του 42 φορές μεγαλύτερη. Σχηματίζει ένα ευρύ ζεύγος με τον 8 Αλώπεκος.

Η ανάλυση έχει δείξει ότι ο α Αλώπεκος αποτελεί μέλος του λεγόμενου «ρεύματος του Αρκτούρου», μιας ομάδας αστέρων με μεγάλη ιδία κίνηση και μικρή περιεκτικότητα σε «μέταλλα», οι οποίοι πιστεύεται ότι είναι υπολείμματα ενός νάνου γαλαξία που απορροφήθηκε από τον Γαλαξία μας.

Ο α Αλώπεκος πλησιάζει τη Γη και το Ηλιακό Σύστημα γενικώς με σχετικώς υψηλή ταχύτητα, 84,9 χιλιόμετρα ανά δευτερόλεπτο (305.600 χιλιόμετρα την ώρα), αλλά είναι φανερό από την ιδία του κίνηση ότι δεν κατευθύνεται ακριβώς προς εμάς.

## Δείτε επίσης
* Κατάλογος αστέρων της Αλώπεκος

## Παραπομπές


## Πηγές
* Richard Hinckley Allen: *Star Names: Their Lore and Meaning*, Dover Publ., 1963

Κατηγορία:Αλώπηξ (αστερισμός)
Κατηγορία:Γίγαντες αστέρες τύπου M
Πάλσαρ Μαύρη Χήρα

Ο **Πάλσαρ «Μαύρη χήρα»** (*Black Widow Pulsar*, **B1957+20**, ονομασία ως μεταβλητού αστέρα **QX Βέλους**) είναι μεταβλητός δι' εκλείψεων υπερταχύς πάλσαρ, που ανακαλύφθηκε το 1988 στον αστερισμό Βέλος. Περιφέρεται μαζί με έναν φαιό νάνο συνοδό γύρω από το κοινό τους κέντρο μάζας, με περίοδο περιφοράς μόλις 9,2 ώρες, από τις οποίες η έκλειψη διαρκεί περί τα 20 λεπτά. Η απόσταση των κέντρων των δύο σωμάτων εκτιμάται σε 1,7 εκατομμύριο χιλιόμετρα. Την εποχή που ανακαλύφθηκε ήταν ο πρώτος τέτοιος πάλσαρ. Η επικρατέστερη ερμηνεία για το σύστημα ήταν ότι ο συνοδός απορροφάται από το βαρυτικό πεδίο του αστέρα νετρονίων και έτσι τού δόθηκε η προσωνυμία «μαύρη χήρα». Αργότερα ανακαλύφθηκε και άλλα παρόμοια συστήματα και το όνομα αναφέρεται γενικότερα πλέον στην κατηγορία των υπερταχέων πάλσαρ που απορροφούν ύλη από τον συνοδό τους.

Μεταγενέστερες παρατηρήσεις φανέρωσαν στο μήκος κύματος H-α ένα τοξοειδές κρουστικό κύμα και ένα μικρότερο στις ακτίνες Χ (παρατηρήθηκε με το Διαστημικό Τηλεσκόπιο Τσάντρα), που αντιστοιχούσε σε ταχύτητα σχεδόν ενός εκατομμυρίου χιλιομέτρων την ώρα.

Το 2010 υπολογίσθηκε ότι η μάζα του αστέρα νετρονίων είναι τουλάχιστον 1,66 φορά η ηλιακή μάζα και ίσως φθάνει μέχρι τις 2,4 ηλιακές (αν αληθεύει η δεύτερη τιμή, τότε ξεπερνά τον PSR J1614–2230 και έχει τον τίτλο του μεγαλύτερης μάζας αστέρα νετρονίων που είναι γνωστός, κοντά στο όριο Tolman-Oppenheimer-Volkoff).

## Εικόνες
Καλλιτεχνικές αναπαραστάσεις του Πάλσαρ «Μαύρη χήρα» και του περιβάλλοντός του.



Αρχείο:B1957_ill1.jpg|Ο αστέρας νετρονίων περιβαλλόμενος από το τοξοειδές κρουστικό κύμα του. Οι λευκές ακτίνες υποδεικνύουν σωματίδια ύλης και αντιύλης που εκτοξεύουνται από τον αστέρα. Ο συνοδός είναι υπερβολικά κοντά στον πάλσαρ για να φανεί σε αυτή την κλίμακα.
Αρχείο:B1957_ill2.jpg|Εικόνα σε 1 εκατομμύριο φορές μεγαλύτερη μεγέθυνση από την αριστερή, που δείχνει την επίδραση του αστρικού ανέμου του πάλσαρ στον συνοδό φαιό νάνο, τον οποίο εξατμίζει.



## Παραπομπές


## Δείτε επίσης
* Κατάλογος αστέρων του Βέλους

## Εξωτερικοί σύνδεσμοι

Παλσαρ
Παλσαρ Μαυρη χηρα
Παλσαρ Μαυρη χηρα
Μαυρη χηρα
Βήτα Βωμού

Ο **β (βήτα) Βωμού** (Beta Arae, β Ara) είναι ο φωτεινότερος αστέρας στον αστερισμό Βωμό, μαζί με τον α (άλφα) Βωμού, έχοντας φαινόμενο μέγεθος 2,84.

Το φάσμα του β Βωμού ανήκει στον τύπο K3&nbsp;Ib-IIa, με το «Ib-IIa» να υποδεικνύει ότι βρίσκεται ενδιάμεσα των τάξεων λαμπρότητας του λαμπρού γίγαντα (IIa) και του υπεργίγαντα (Ib). Αυτό αντιπροσωπεύει δύο από τα εξελικτικά στάδια από τα οποία περνά ένας αστέρας μεγάλης μάζας όταν εξαντλήσει το υδρογόνο του πυρήνα του. Ο β Βωμού ακτινοβολεί ενέργεια στο Σύμπαν που αντιστοιχεί σε ενεργό θερμοκρασία 4.197&nbsp;K, οπότε έχει την πορτοκαλί απόχρωση ενός αστέρα φασματικού τύπου K. Η περιεκτικότητά του σε «μέταλλα» είναι υπερτριπλάσια αυτής του Ήλιου.

Οι πραγματικές παράμετροι του β Βωμού είναι εντυπωσιακές, αφού η μάζα του είναι 8,21 φορές μεγαλύτερη της ηλιακής, ενώ έχει απόλυτο μέγεθος −3,494, που αντιστοιχεί σε πραγματική λαμπρότητα 5.640 φορές μεγαλύτερη από τη λαμπρότητα του Ήλιου. Ο ήδη γηρασμένος αυτός αστέρας έχει ηλικία 50 περίπου εκατομμύρια έτη, πολύ μικρότερη από αυτή του Ήλιου.

## Παραπομπές

## Δείτε επίσης
* Κατάλογος αστέρων του Βωμού

## Εξωτερικοί σύνδεσμοι
* Ο β Βωμού σε περιγραφή από τον Jim Kaler
* Φωτογραφία του β Βωμού στον Aladin previewer

Κατηγορία:Βωμός (αστερισμός)
Κατηγορία:Υπεργίγαντες αστέρες τύπου K
Κατηγορία:Λαμπροί γίγαντες τύπου K
Νιγκιάρ Χατούν

Η **Νιγκιάρ Χατούν** (Οθ. Τούρκικα:نگار خاتون) (Τούρκικα: *Nigâr Hatun*, γνωστή και ως *Μιουχιουρνάζ Χατούν* ή *Μιχρνάζ Χατούν*, 1450 - Μάρτιος 1503) ήταν η πρώτη σύζυγος του σουλτάνου Βαγιαζίτ Β΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu Nigâr Hatun Aliyyetü'ş-Şân Hazretleri***

## Βιογραφία
Λίγες πληροφορίες είναι γνωστές για την Νιγκιάρ. Σύμφωνα με την οθωμανική επιγραφή (vakfiye) την αναφέρει ως Χατούν Μπίντι Αμπντουλάχ Βεχμπί (κόρη του Αμπντουλάχ Βεχμπί). Στον τάφο της στην Αττάλεια αναγράφεται ως Χατούν Μπίντι Αμπντουλάχ (κόρη του Αμπντουλάχ) που σημαίνει ότι ο πατέρας της ήταν Χριστιανός και μεταστράφηκε στον Ισλαμισμό.

Ο Βαγιαζίτ ήταν ακόμα Ηγεμόνας και διοικητής της Αμάσειας όταν γεννήθηκε το πρώτο του παιδί η Σαφιγιέ Σουλτάν Φατμά Σουλτάν, ενώ ακολούθησε η γέννηση της Αϊσέ Σουλτάν το 1465 και του Ηγεμόνα Κορκούτ το 1467.

Το 1481 ο Μωάμεθ Β΄ πέθανε και ο Βαγιαζίτ μετακόμισε στην Κωνσταντινούπολη, την πρωτεύουσα της Οθωμανικής Αυτοκρατορίας, μαζί με την οικογένειά του για να ανέβει στο θρόνο. Την ίδια χρονιά ο κύριος αντίπαλος του Ηγεμόνα Σελίμ, ο Ηγεμόνας Κορκούτ, στάλθηκε στη Μανίσα στη συνέχεια στην Ανατολία και μετά πάλι στη Μανίσα και η Νιγκιάρ τον συνόδευσε. Πριν το θάνατο του Ηγεμόνα Κορκούτ η Νιγκιάρ πήγε στην Αττάλεια όταν ο γιος της εκτελέστηκε εκεί το 1513 από τον Σελίμ. Κατά την αποχώρηση της από τα βασιλικά της καθήκοντα η Νιγκιάρ ασχολήθηκε με ευσεβή έργα.

Το 1502, μόλις ένα χρόνο πριν το θάνατό της, έχτισε ένα μαυσωλείο για τον εαυτό της το Γιβλιμιναρέ Τζαμί στην Αττάλεια.

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Ραπτόπουλο

Με την ονομασία **Ραπτόπουλο** ή **Ραπτόπουλον** μπορεί να αναφέρονται οι εξής οικισμοί:

* Ραπτόπουλο Ευρυτανίας, οικισμός της δημοτικής ενότητας Ασπροποτάμου του Δήμου Αγράφων.
* Ραπτόπουλο Μεσσηνίας, οικισμός της δημοτικής ενότητας Τριπύλης του Δήμου Τριφυλίας.

## Δείτε επίσης
* Κάτω Ραπτόπουλο Ευρυτανίας, οικισμός της δημοτικής ενότητας Ασπροποτάμου του Δήμου Αγράφων.
Σιρίν Χατούν

Η **Σιρίν Χατούν** (Οθ. Τούρκικα:شیریں خاتون) (Τούρκικα: *Şirin Hatun*, πριν το 1450 - μετά το 1500) ήταν η δεύτερη σύζυγος του σουλτάνου Βαγιαζίτ Β΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu Şirin Hatun Aliyyetü'ş-Şân Hazretleri***

## Βιογραφία
Η Σιρίν παντρεύτηκε το Βαγιαζίτ στην Αμάσεια το 1464. Μαζί απέκτησαν δυο παιδιά, τον Ηγεμόνα Αμπντουλάχ και την Αϊνισάχ Σουλτάν, ήταν ακόμα ηγεμόνας και διοικητής στην Αμάσεια.

Μετά τον θάνατο του Ηγεμόνα Αμπντουλάχ, η Σιρίν το 1483 πήγε στην Προύσα. Παρατηρήθηκε από τα βασιλικά καθήκοντα και ασχολήθηκε με τις φιλανθρωπίες. Έχτισε το "Χατουνιγιέ Τζαμί" που βρίσκεται μέσα στο Κάστρο της Τραπεζούντας και το θρησκευτικό κολέγιο της Τραπεζούντας. Επίσης έχτισε ένα τάφο για τον γιο της Αμπντουλάχ, στον οποίο θάφτηκε και η ίδια όταν πέθανε.

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Κενσαχάρα

Το **Κενσαχάρα **(Καζακικά: Кеңсахара) είναι χωριό στην Επαρχία Μαρτούκ στην Περιφέρεια Ακτόμπε του Καζακστάν. Το χωριό αποτελεί μέρος του αγροτικού οκρούγκ Τανιρμπέργκεν. Βρίσκεται περίπου 10 χλμ. νοτιοανατολικά από το Μαρτούκ. Ο κώδικας ΚΑΤΟ 154651300.

## Πληθυσμός
Το 1999 ο πληθυσμός του χωριού ανερχόταν στα 557 άτομα (273 άνδρες και 284 γυναίκες). Σύμφωνα με την απογραφή του 2009, το χωριό είχε πληθυσμό 607 ατόμων (296 άνδρες και 311 γυναίκες).

## Παραπομπές

Κατηγορία:Πόλεις του Καζακστάν
Μαρτούκ

Το **Μαρτούκ **(καζακικά:** **Мәртөк) είναι σέλο και το διοικητικό κέντρο της Επαρχίας Μαρτούκ της Περιφέρεια Ακτόμπε του Καζακστάν. Βρίσκεται σε υψόμετρο 181 μέτρων.Ο σιδηροδρομικός σταθμός βρίσκεται στην γραμμή Ιλέτσκ-Ακτόμπε. Στο χωριό γεννήθηκε ο Ήρωας της Σοβιετικής Ένωσης Γιεβντοκίμ Μάζκοφ. Ο κώδικας ΚΑΤΟ είναι ο 154630100.

## Πληθυσμός
Το 1999, ο πληθυσμός του χωριού ανερχόταν στα 8.117 άτομα (3.924 άνδρες και 4.193 γυναίκες). Σύμφωνα με την απογραφή του 2009, ο πληθυσμός του χωριού ανερχόταν στα 9.795 άτομα (4.670 άνδρες και 5.125 γυναίκες).

Σύμφωνα με την απογραφή του 2012, το Μαρτούκ είχε πληθυσμό 9.513 κατοίκων. Σύμφωνα με στοιχεία της 1ης Ιανουαρίου του 2016 ο πληθυσμός του χωριού ανερχόταν στα 10.213 άτομα (4.912 άνδρες και 5.301 γυναίκες).

## Παραπομπές

Κατηγορία:Πόλεις του Καζακστάν
Αλληλεγγύη (αποσαφήνιση)

Η λέξη **αλληλεγγύη** μπορεί να αναφέρεται:
* Στον πολιτικό φορέα της Κύπρου Αλληλεγγύη (Κύπρος)
* Στο Πολωνικό εργατικό συνδικάτο  Αλληλεγγύη (συνδικάτο της Πολωνίας)
* Στο Μπλοκ του Πέτρο Ποροσένκο Αλληλεγγύη
Αναστάσια Ακόστα

Η **Αναστάσια Ακόστα** (ισπαν.*Anastasia Acosta*, γεννημένη ως Αναστάσια Μαγδαλένα Ακόστα Λόρια *Anastasia Magdalena Acosta Loría*, 18 Οκτωβρίου 1974 -) είναι Κοσταρικανή ηθοποιός και μοντέλο. Έγινε γνωστή στο ευρύ κοινό ως Αναστάσια, μέσα από τις συμμετοχές στις μεξικάνικες τηλενουβέλες.

Σε νεαρή ηλικία, η Αναστάσια και η οικογενεία της μετακόμισε στο Μεξικό, άρχισε να δουλεύει ως μοντέλο μαζί με τις δυο αδελφές της. Όταν ξεκίνησε την σταδιοδρομία της στο μοντελίνγκ, αρκετοί μεξικανοί παραγωγοί, της έκαναν διάφορες προτάσεις την τηλεόραση, προτάσεις που δέχτηκε και το 1996 κάνει το ντεμπούτο της στην μεξικάνικη τηλενουβέλα "Μαρισόλ" με την Έρικα Μπουενφίλ και τον Εδουάρδο Σανταμαρίνα. Το 1998 παίζει στην Παουλίνα "(La usurpadora)", μαζί με τους Φερνάντο Κολούνγκα, Γκαμπριέλα Σπάνικ και την Λιμπερτάδ Λαμάρκε.

## Φιλμογραφία
**Τηλενουβέλες**
**Marisol* - 1996, ως Γιολάντα "Γιόλι"
**[[Παουλίνα|La usurpadora]]* - 1998, ως Βιβιάνα Καρρίγιο ντε Γκόμες
**[[Ροζαλίντα|Rosalinda]]* - 1999, ως Αλσίρα Ορντόνιες
**¡Vivan los niños!* - 2002/03, ως Ντάλια
**Corazón de melón* - 2003, ως Μπάρμπαρα
**Amar otra vez* - 2004, ως Αδριάνα Κανδάμο Ριβαδενέιρα
**Pablo y Andrea* - 2005, ως Πάολα
**Tormenta en el paraíso* - 2007/08, ως Λεονόρ
**[[Ένα καταφύγιο για την αγάπη|Un refugio para el amor]]* - 2012, Γκεστ εμφάνιση
**Los miserables* - 2014, ως Κονσουέλο "Τσέλο" Μοντεαγούδο ντε Γκορδίγιο

**Τηλεόραση**
**La rueda de la fortuna* - 1995, ως Η ίδια
**El diario de la noche* - 1996, ως  Η ίδια
**Derbez en cuando* - 1998/99, ως  Η ίδια
**Cuento de Navidad* - 1999/00, Χασίβ/Βιριάνα
**Humor es... Los Comediantes* - 1999/01, ως Συμπαρουσιάστρια
** Cero en conducta* - 2000/02, ως Ρόσα Ντάβαλος Μόντες
**Mujer, casos de la vida real* - 2001/06
**La jaula* - 2003
**Se Vale TV* - 2009/11

**Θέατρο**
**Quiero pero no puedo* (Teatro Insurgentes)
**El show de la escuelita* (Teatro blanquita)
**Busco al hombre de mi vida, marido ya tuve* (Teatro Arlequín/Teatro Ofelia)

## Παραπομπές


## Εξωτερικοί Σύνδεσμοι
* 

Κατηγορία:Κοσταρικανοί ηθοποιοί
Κατηγορία:Κοσταρικανοί μοντέλα
Κατηγορία:Μεξικανές μοντέλα
Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί θεάτρου
Κατηγορία:Μεξικανές ηθοποιοί τηλεόρασης
Ιταλικός λύκος

Ο **ιταλικός λύκος** (*Canis lupus italicus* ή *Canis lupus lupus*), επίσης γνωστός ως ο **Απέννινος λύκος**, είναι υποείδος του γκρίζου λύκου (*Canis lupus*) που ζει στην Ιταλική χερσόνησο και στις Γαλλικές Άλπεις. Ανήκει στη μεγάλη οικογένεια των Κυνιδών και στο γένος Κύων. Το είδος αυτό διαφέρει από τους άλλους ευρωπαϊκούς λύκους, γι' αυτό μερικοί το θεωρούν ως διακριτό είδος και όχι υποείδος του Γκρίζου λύκου.

## Περιγραφή
thumb|left|250px|ιταλική αγέλη λύκων

Ο ιταλικός λύκος, ζυγίζει κατά μέσο όρο 25 - 35 κιλά. Έχει μήκος σώματος 110 - 148 εκατοστά και ύψος 50 - 70 εκατοστά. Το τρίχωμα του λύκου έχει χρώμα γκρι - καφέ, το εσωτερικό των ποδιών και της κοιλιάς είναι λευκό και τα μπροστινά πόδια και η πλάτη τους είναι μαύρη. Το μαύρο του χρώμα είναι μοναδικό χαρακτηριστικό του είδους, πράγμα σπάνιο για τα άλλα υποείδη του γκρίζου λύκου. Οι ιταλικοί λύκοι ζουν σε ομάδες 2 - 7 λύκων.

## Διατροφή

Τρέφονται συνήθως με μικρά οπληφόρα. Στην περιοχή της Ιταλίας τρέφεται με ελάφια, κόκκινα ελάφια και αγριογούρουνα και στις Άλπεις με αγριοκάτσικα. Τρέφεται επίσης και με οικόσιτα ζώα όπως τα πρόβατα, οι κατσίκες και σπανιότερα με άλογα και αγελάδες. Λόγω του μικρού του μεγέθους, αποφεύγει να κυνηγήσει μεγάλου μεγέθους θηράματα.

## Κατανομή
thumb|right|250px|Ο χάρτης κατανομής των Ιταλικών λύκων. Με το πορτοκαλί χρώμα υποδηλώνονται οι πληθυσμοί του είδους

Παλαιότερα, οι Ιταλικοί λύκοι ζούσαν σε ολόκληρη την Ιταλική χερσόνησο και τη Σικελία. Σήμερα, οι Ιταλικοί λύκοι ζουν στα Απέννινα όρη, στην Καλαβρία, στη Λιγουρία, στις Δυτικές Άλπεις και στο Πεδεμόντιο. Παλαιότερα ομάδες Ιταλικών λύκων υπήρχαν και στην Ελβετία. Οι πληθυσμοί τους, υπολογίζονται στα 500 - 1000 άτομα. Ο πληθυσμός τους συνεχίζει να επεκτείνεται ειδικά στις Άλπεις.

## Απειλές και προστασία
Οι Ιταλικοί λύκοι, όπως και οι υπόλοιποι λύκοι ανέκαθεν έπεφταν θύματα των ανθρώπων. Παρ’ όλα αυτά, οι λύκοι έπαιζαν σημαντικό ρόλο στη μυθολογία και στον πολιτισμό των Ρωμαίων (βλέπε Ρωμύλος και Ρώμος) και απολάμβαναν τη συμπάθεια των ανθρώπων. Λόγω του κυνηγιού, οι λύκοι αυτοί βρέθηκαν κοντά στην εξαφάνιση τη δεκαετία του 1970. Το 1976, η Ιταλική κυβέρνηση αποφάσισε την προστασία του είδους. Εκείνη την περίοδο ζούσαν μόλις 100 λύκοι στην Ιταλία. Τα επόμενα χρόνια, οι λύκοι εξαπλώθηκαν σε διάφορα μέρη της Ιταλίας. Σημαντικός κίνδυνος για τους λύκους, αποτελεί και η ανάμειξή τους με οικόσιτους σκύλους, με αποτέλεσμα τη δημιουργία υβριδίων.

## Παραπομπές


Κατηγορία:Κυνίδες
Κατηγορία:Θηλαστικά της Ευρώπης
Πρωτάθλημα ποδοσφαίρου Κίνας

Η **Κινεζική Ποδοσφαιρική Ομοσπονδία Σούπερ Λιγκ** (απλοποιημένα κινεζικά: 中国足球协会超级联赛, αγγλικά: Chinese Football Association Super League) αποτελεί το κορυφαίο επίπεδο στο σύστημα ποδοσφαιρικών πρωταθλημάτων Κίνας. Λειτουργεί υπό την αιγίδα της Κινεζικής Ποδοσφαιρικής Ομοσπονδίας.

Η Κινεζική Σούπερ Λιγκ δημιουργήθηκε από την επανασχεδίαση του πρώην κινεζικού ποδοσφαιρικού πρωταθλήματος Τζια-Α Λιγκ το 2004. Λόγω των χαμηλών θερμοκρασιών το χειμώνα, η περίοδος ξεκινάει το Μάρτιο και τελειώνει το Νοέμβριο. Η Κινεζική Σούπερ Λιγκ αποτελείται από δεκαέξι συλλόγους. Αρχικά αποτελούνταν από 12 ομάδες στην εναρκτήρια περίοδο, αλλά ο αριθμός τον ομάδων αυξήθηκε. Τον τίτλο της πρωταθλήτριας έχουν κατακτήσει έξι ομάδες: Σεντσέν Τσιανλίμπαο, Νταλιάν Σίντε, Σαντόνγκ Λουνένγκ, Τσανγκτσούν Γιατάι, Γκουοάν Πεκίνου και Κουανγκτσόου Έβεργκραντ.

Η εταιρεία CSL (Chinese Super League) λειτουργεί υπό την άδεια της Κινέζικης Ποδοσφαιρικής Ομοσπονδίας (CFA) και αποτελεί εμπορικό κλάδο της, όπου η CFA και όλες οι ομάδες μέλη ενεργούν ως μέτοχοι. Η CFA έχει σκοπό να μεταφέρει τελικά το μερίδιό της στους συλλόγους και να συσταθεί επαγγελματική ένωση η οποία θα αποτελείται από σωματεία της CSL ως διοικητική οντότητα.

## Παραπομπές


## Eξωτερικοί σύνδεσμοι
* 

Κατηγορία:Ποδόσφαιρο στην Κίνα
Κινα
Χρβόγε Μίλιτς

Ο **Χρβόγε Μίλιτς** (κροατικά: *Hrvoje Milić*, 10 Μαΐου 1989 -) είναι Κροάτης επαγγελματίας και πρώην διεθνής ποδοσφαιριστής, με την Εθνική Κροατίας, ο οποίος αγωνίζεται ως αριστερός αμυντικός και μέσος. Μερικοί από τους σημαντικότερους σταθμούς της καριέρας του ήταν η ΦΚ Ροστόφ και η Φιορεντίνα. 

Έως τώρα στην καριέρα του έχει κατακτήσει ένα Κύπελλο Ρωσίας κι ένα Σούπερ Καπ Ρωσίας, το 2014, με τη Ροστόφ. Στην Εθνική Κροατίας, αγωνίστηκε από το 2013 έως και το 2014, όπου έκανε έξι συμμετοχές, χωρίς να πετύχει κάποιο γκολ.

## Παραπομπές


## Εξωτερικοί σύνδεσμοι

*

Κατηγορία:Κροάτες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Κροατίας
Κατηγορία:Ποδοσφαιριστές ΝΚ Όσιγιεκ
Κατηγορία:Ποδοσφαιριστές Χάιντουκ Σπλιτ
Κατηγορία:Ποδοσφαιριστές Γιουργκόρντεν ΙΦ
Κατηγορία:Ποδοσφαιριστές ΝΚ Ίστρα 1961
Κατηγορία:Ποδοσφαιριστές ΦΚ Ροστόφ
Κατηγορία:Ποδοσφαιριστές Φιορεντίνα
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές ΣΣΚ Νάπολι
Παγκόσμιο Πρωτάθλημα Υγρού Στίβου 2017

Το **17ο [[παγκόσμιο πρωτάθλημα υγρού στίβου]]** (ουγγρικά: *2017-es úszó-világbajnokság*, αγγλικά: *17th FINA World Championships*) πραγματοποιήθηκε στη Βουδαπέστη της Ουγγαρίας από τις 14 έως τις 30 Ιουλίου του 2017.

## Πίνακας μεταλλίων

Παγκόσμιο Πρωτάθλημα Υγρού Στίβου 2017:

## Παραπομπές


## Εξωτερικοί σύνδεσμοι
* 

2017

Κατηγορία:Υγρός στίβος το 2017
K League

Η **K League** είναι ο φορέας που είναι υπεύθυνος για τη διοργάνωση των επαγγελματικών πρωταθλημάτων ποδοσφαίρου στη Νότια Κορέα. Διοργανώνει τα πρωταθλήματα Κ Λιγκ 1 και Κ Λιγκ 2, υπό την εποπτεία της Κορεατιακής Ποδοσφαιρικής Ομοσπονδίας. Το γεγονός ότι τόσο η πρώτη όσο και η δεύτερη κατηγορία έχουν παρόμοιες ονομασίες, έχει προκαλέσει κάποιο βαθμό σύγχυσης και διαμάχης.

## Ιστορία
Η Κ Λιγκ Κλάσικ ιδρύθηκε το 1983 ως Κορεατική Σούπερ Λιγκ, με πέντε μέλη. Οι πέντε πρώτοι σύλλογοι ήταν οι Αλελούια, Γιούκονγκ Έλεφαντς, ΠΟΣΚΟ Ντόλφινς, Νταεβού Ρόγιαλς και Κόοκμιν Μπανκ. Η Αλελούια κέρδισε τον πρώτο τίτλο, τερματίζοντας ένα βαθμό μπροστά από την Νταεβού Ρόγιαλς.

Το 1998, το ποδοσφαιρικό πρωτάθλημα της Κορέας μεταρρυθμίστηκε και μετονομάστηκε σε Κ Λιγκ (Κ Λιγκ ήταν επίσημη ορθογραφία μέχρι το 2012). Από τη δημιουργία του, το πρωτάθλημα επεκτάθηκε από 5 συλλόγους αρχικά, σε 16. Από τους πέντε πρώτους συλλόγους, μόνο η Γιούκονγκ Έλεφαντς, η ΠΟΣΚΟ Ντόλφινς και η Νταεβού Ρόγιαλς παραμένουν στην K League. Η Κόοκμιν Μπανκ αποχώρησε από το πρωτάθλημα στα τέλη του 1984 και την επόμενη περίοδο ακολούθησε η Αλελούια.

Το 2013, η διοργανώτρια αρχή K League εισήγαγε το σύστημα των κατηγοριών. Η ονομασία της πρώτης κατηγορίας είναι Κ Λιγκ Κλάσικ, ενώ η ονομασία της δεύτερης κατηγορίας είναι Κ Λιγκ Τσάλεντζ και το πλήρες εμπορικό σήμα είναι το «K League».

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στη Νότια Κορέα
J.League

Η **J.League** (αγγλικά: Japan Professional Football League, ιαπωνικά: 日本プロサッカーリーグ) είναι ο φορέας που είναι υπεύθυνος για τη διοργάνωση των επαγγελματικών πρωταθλημάτων ποδοσφαίρου στην Ιαπωνία. Διοργανώνει τα πρωταθλήματα της πρώτης κατηγορίας Τζε 1 Λιγκ, της δεύτερης κατηγορίας Τζε 2 Λιγκ και της τρίτης κατηγορίας Τζε 3 Λιγκ. Απαρτίζεται από τους πλέον επιτυχημένους συλλόγους του ασιατικού ποδοσφαίρου. Είναι επίσημα γνωστή ως *Meiji Yasuda J.League*, λόγω της υφιστάμενης χορηγίας της από τη Meiji Yasuda Life.

## Ιστορία
Πριν από τη σύσταση της J.League, διοργανώτρια αρχή των πρωταθλημάτων των εθνικών κατηγοριών της χώρας ήταν η Japan Soccer League (JSL), η οποία απαρτιζόταν από ερασιτεχνικούς συλλόγους. Με απόφαση της Ιαπωνικής Ποδοσφαιρικής Ομοσπονδίας, η ένωση επαγγελματικού ποδοσφαίρου, J.League, ιδρύθηκε το 1992, με οκτώ συλλόγους από την πρώτη κατηγορία της JSL, μία από τη δεύτερη κατηγορία και τη νεοσύστατη Σιμίζου Σ-Παλς.

Η εναρκτήρια περίοδος του πρωταθλήματος της J.League ξεκίνησε επίσημα με δέκα συλλόγους στις 15 Μαΐου του 1993, όταν η Βέρντι Καβασάκι φιλοξένησε τη Γιοκοχάμα Φ. Μαρίνος στο Εθνικό Στάδιο Κασιμιγκαόκα. Παρά την επιτυχία κατά τα πρώτα τρία χρόνια, στις αρχές του 1996 η παρουσία φιλάθλων στις κερκίδες μειώθηκε ραγδαία. Το 1997, η μέση προσέλευση ήταν 10.131, σε σύγκριση με πάνω από 19.000 το 1994.

Η υποδομή του πρωταθλήματος άλλαξε σε μεγάλο βαθμό το 1999. Το πρωτάθλημα απέκτησε εννέα ομάδες από την ημιεπαγγελματική Ιαπωνική Φούτμπολ Λιγκ (JFL) και με μία ακόμη ομάδα από τη J.League δημιουργή8ηκε ένα σύστημα δύο κατηγοριών. Η πρώτη κατηγορία (J1) με δεκαέξι ομάδες και η δεύτερη κατηγορία (J2) με δέκα ομάδες. Η δευτέρου επιπέδου Ιαπωνική Φούτμπολ Λιγκ μετεξελίχθηκε σε τρίτου επιπέδου Ιαπωνική Φούτμπολ Λιγκ.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στην Ιαπωνία
Δημήτριος Προμπονάς

Ο **Δημήτριος Προμπονάς** (1874 - 6 Μαΐου 1949), του Ηλία, ήταν Έλληνας γιατρός και πολιτικός.

## Βιογραφικά στοιχεία
Γεννήθηκε στη Νάξο σε ηλικία 16 ετών εγκαταστάθηκε στην Αθήνα, για να γίνει βοηθός φαρμακοποιού. Έπειτα από πολλές δυσκολίες, εγγράφηκε στο Γυμνάσιο και μετά σπούδασε στο Πανεπιστήμιο, αποκτώντας πτυχίο Φαρμακευτικής το 1909. Άνοιξε δικό του φαρμακείο στην οδό Πειραιώς.

Εξελέγη βουλευτής Κυκλάδων το 1946 με τον συνδυασμό της Εθνική Πολιτική Ενώσεως (Κόμμα Βενιζελικών Φιλελευθέρων), λαμβάνοντας 2.007 ψήφους.

Απεβίωσε στις 6 Μαΐου 1949 ενώ ήταν εν ενεργεία βουλευτής και την κενωθείσα έδρα του κατέλαβε ο Δημήτριος Ρεδιάδης. Η κηδεία του έγινε την επομένη από τον ιερό ναό Αγίου Κωνσταντίνου Ομονοίας.

Μετά τον θάνατό του κληροδότησε στο δήμο της Αθήνας έκταση 40 περίπου στρεμμάτων και το μεγαλύτερο τμήμα της περιουσίας του δωρήθηκε στην Πολεμική Αεροπορία (έθεσε ως μοναδικό όρο στη διαθήκη του να γίνει ένα πάρκο αναψυχής για τους Αθηναίους).

## Παραπομπές


Κατηγορία:Βουλευτές Κυκλάδων
Κατηγορία:Βουλευτές εκλεγμένοι με το Κόμμα Βενιζελικών Φιλελευθέρων
Άλφα Εξάντος

Ο **α (άλφα) Εξάντος** (Alpha Sextantis, α Sex) είναι ο φωτεινότερος αστέρας στον αστερισμό Εξάντα. Είναι σαφώς ορατός με γυμνό μάτι σε σκοτεινό ουρανό (νύχτα χωρίς φεγγάρι και μακριά από πόλεις). Η απόστασή του από τη Γη, όπως υπολογίσθηκε από μετρήσεις της παραλλάξεώς του, είναι περίπου 280&nbsp;έτη φωτός. Απέχει λιγότερο από ένα τέταρτο της μοίρας από τον ουράνιο ισημερινό. Το έτος 1900 βρισκόταν 7 λεπτά της μοίρας βόρεια του Ουράνιου ισημερινού, ενώ από τον Δεκέμβριο του 1923 και μετά βρίσκεται νοτίως αυτού, καθώς ο άξονας της Γης μεταπίπτει.

Ο α (άλφα) Εξάντος είναι ένας εξελιγμένος λευκός γίγαντας αστέρας, με μάζα τρεις φορές μεγαλύτερη της ηλιακής και διάμετρο 4,5 φορές μεγαλύτερη της ηλιακής, ενώ η ενεργός θερμοκρασία του ανέρχεται σε 9.984&nbsp;K, οπότε η πραγματική του λαμπρότητα υπολογίζεται ότι είναι 120 φορές μεγαλύτερη από την ηλιακή και αντιστοιχεί σε απόλυτο μέγεθος −0,3 ± 0,2. Η χημική του σύσταση είναι παρόμοια με αυτή του Ήλιου. Η ηλικία του α Εξάντος εκτιμάται σε 295 εκατομμύρια χρόνια. Ο αστέρας αυτός απομακρύνεται από τη Γη (και από το Ηλιακό Σύστημα γενικότερα) με ταχύτητα 10 χιλιόμετρα ανά δευτερόλεπτο.

## Δείτε επίσης
* Κατάλογος αστέρων του Εξάντος

## Εξωτερικοί σύνδεσμοι
* Ο α Εξάντος στην «Astronomy Knowledge Database»

Κατηγορία:Γίγαντες αστέρες τύπου A
Κατηγορία:Εξάς (αστερισμός)
Κατηγορία:Αστέρες με ονομασία κατά Bayer
Αχλάδες

Το ακρωτήριο **Αχλάδες** αποτελεί το νοτιότατο άκρο της νήσου Ίου των Κυκλάδων. Βρίσκεται σε γεωγραφικές συντεταγμένες πλάτος 36°38΄32΄΄ Βόρειο και μήκος 25°21΄22΄΄ Ανατολικό. Στα βορειοανατολικά του ανοίγεται ο όρμος Μαγγανάρι (ή Μαγγανάρη) με τον ομώνυμο οικισμό. Σχεδόν ακριβώς προς τα νότια, σε απόσταση 18 χιλιομέτρων (9,7 ναυτικών μιλίων) από τις Αχλάδες βρίσκεται το Ακρωτήριο Μαυρόπετρα, που είναι το βορειότερο σημείο της νήσου Σαντορίνης.

## Πηγές
* *Ελλάς: οδικοί-τουριστικοί χάρτες*, έκδ. Ν. & Ι. Φώτης, 33η έκδοση, Αθήνα 2005/6
* Google Earth

Κατηγορία:Ακρωτήρια της Ίου
Άλφα Αντλίας

Ο **α (άλφα) Αντλίας** (Alpha Antliae, α&nbsp;Ant) είναι ο φωτεινότερος αστέρας στον αστερισμό Αντλία, αλλά δεν έχει κάποιο ιδιαίτερο όνομα. Απέχει περίπου 370 έτη φωτός από τη Γη και το Ηλιακό Σύστημα. Είναι πορτοκαλί γίγαντας αστέρας, του οποίου η λαμπρότητα μεταβάλλεται ελαφρώς. Η μάζα του είναι 2,2 φορές μεγαλύτερη της ηλιακής και η διάμετρός του 53 φορές μεγαλύτερη της ηλιακής. Η ενεργός θερμοκρασία του ανέρχεται σε 3.990&nbsp;K, οπότε η πραγματική του βολομετρική λαμπρότητα υπολογίζεται ότι είναι 555 φορές μεγαλύτερη της λαμπρότητας του Ήλιου, δηλαδή έχει απόλυτο μέγεθος −0,97. Η περιεκτικότητά του σε «μέταλλα» είναι μόλις το 41% αυτής του Ήλιου.

Ο α Αντλίας απομακρύνεται από τη Γη (και από το Ηλιακό Σύστημα γενικότερα) με ταχύτητα 12 χιλιόμετρα ανά δευτερόλεπτο (43 χιλιάδες χιλιόμετρα την ώρα).

## Δείτε επίσης
* Κατάλογος αστέρων της Αντλίας

## Παραπομπές


Κατηγορία:Αντλία (αστερισμός)
Κατηγορία:Γίγαντες αστέρες
Αβραάμ Βαπορίδης

Ο **Αβραάμ Βαπορίδης (Εφέντη)** (τουρκικά: *Avraam Vaporidi Efendi*, Φερτέκι, 1855 - Κωνσταντινούπολη, 1911), επίσης γνωστός ως **Αβραάμ Εφέντης**, ήταν διακεκριμένος Έλληνας Μικρασιάτης συγγραφέας, λόγιος και ιστορικός. Ήταν υψηλόβαθμος υπάλληλος της Οθωμανικής Αυτοκρατορίας υπηρετώντας σε διάφορες κυβερνητικές θέσεις και ήταν επιθεωρητής (Matbaalar Müfettişi) του Ελεγκτικού Συνεδρίου του Αυτοκρατορικού Υπουργείου Παιδείας.

## Βιογραφία
Ο Αβραάμ Βαπορίδης γεννήθηκε το 1855 από Καππαδοκική οικογένεια στην πόλη Φερτέκι της Επαρχίας Νίγδης στην Κεντρική Ανατολία. Εργάστηκε στο υπουργείο παιδείας και εξέδωσε βιογραφίες Οθωμανών Σουλτάνων καθώς και την ιστορία της Οθωμανικής Αυτοκρατορίας σε βιβλία των ελληνικών σχολείων στα τέλη του 19ου αιώνα. Πέθανε το 1911 στην Κωνσταντινούπολη

## Παραπομπές


Κατηγορία:Οθωμανοί ελληνικής καταγωγής
Κατηγορία:Καππαδόκες Έλληνες
Κατηγορία:Μικρασιατικός Ελληνισμός
Σάντσο ΣΤ΄ της Ναβάρρας

Ο **Σάντσο ΣΤ΄ της Ναβάρρας** ή **Σάντσο ο Σοφός** (βασκ.: *Antso VI*, 21 Απριλίου 1132 - 27 Ιουνίου 1194) βασιλιάς της Ναβάρρας (1150 - 1194) ήταν γιος και διάδοχος του Γκαρσία Ραμίρεζ της Ναβάρρας και της Μαργαρίτας του Λ'Αιγκλ. Ο Σάντσο ΣΤ΄ ήταν ο πρώτος μονάρχης που χρησιμοποίησε τον τίτλο βασιλιάς της Ναβάρρας, οι προηγούμενοι του χρησιμοποιούσαν τον τίτλο βασιλιάς της Παμπλόνα από το όνομα της πρωτεύουσας του βασιλείου. Η βασιλεία του ήταν γεμάτη από συγκρούσεις με την Καστίλη και την Αραγωνία, ίδρυσε πολλά μοναστήρια και αρχιτεκτονικά αριστουργήματα, είναι ο πρώτος μονάρχης που έφερε την Ναβάρρα υπό Ευρωπαϊκή επίδραση.

Προσπάθησε να επαναφέρει το βασίλειο στα παλιά του σύνορα τα οποία είχαν μειωθεί σημαντικά με τις Συνθήκες του Τουντεζέν και του Καρριόν που υπέγραψε με την Καστίλη και την Αραγωνία τα πρώτα χρόνια της βασιλείας του, η Συνθήκη της Σόρια επικυροποίησε περισσότερο τις προηγούμενες συνθήκες. Μπροστά στον κίνδυνο να δεχτεί επίθεση στις δυτικές περιοχές της Ναβάρρας ο Σάντσο ίδρυσε το 1181 μια σειρά από πόλεις.
Με τον κόμη Ραϋμόνδο Βερεγγάριο Δ΄ της Βαρκελώνης είχε εχθρικές σχέσεις αλλά με τον γιο του Αλφόνσο Β΄ της Αραγωνίας έκανε ειρηνική συνθήκη λαμβάνοντας την Μουρκία ενώ υπέγραψαν σύμφωνο κοινής υποστήριξης σε περίπτωση που δεχτούν επίθεση από την Καστίλη. 

## Οικογένεια
Με την σύζυγό του Σάντσα των Ιβρέα, κόρη του Αλφόνσου Ζ΄ του Λεόν & της Καστίλης απέκτησε:
* Σάντσο Ζ΄ π.1157-1234, βασιλιάς της Ναβάρρας.
* Φερδινάνδος Σάντσεθ, τάφηκε στο αββαείο της Σάντα Μαρία λα Ρεάλ δε Λας Ουέλγας.
* Ραμίρο, επίσκοπος της Παμπλόνας.
* Βερεγγάρια π.1165-70 - 1230, παντρεύτηκε τον Ριχάρδο Α΄ τον *Λεοντόκαρδο* της Αγγλίας.
* Κωνσταντία Σάντσεθ, τάφηκε στη Μαρσίγια της Ναβάρρας.
* Λευκή απεβ. 1229, παντρεύτηκε τον Θεοβάλδο Γ΄ κόμη της Καμπανίας.
* Τερέσα Σάντσεθ.

Φυσικά παιδιά του, από μη νόμιμη σχέση, ήταν:
* (νόθα) Σάντσο, Γουλιέλμος. Ζίλδα και Ραμίρο.

## Πρόγονοι

## Παραπομπές


## Εξωτερικοί σύνδεσμοι
*Βασιλείς της Ναβάρρας

Κατηγορία:Βασιλείς της Ναβάρρας
Κατηγορία:Δυναστεία των Χιμένεθ
Ελεύθεροι Πολίτες (Κύπρος)

Οι **Ελεύθεροι Πολίτες** ήταν κυπριακό πολιτικό κόμμα το οποίο ιδρύθηκε το 2004 από τον πρ. Υπουργό Γεωργίας της Κύπρου, Τίμη Ευθυμίου, ενώ διαλύθηκε το 2008.

## Ιστορικό
Στις 14 Μαρτίου 2004 ο Υπουργός Γεωργίας, Τίμης Ευθυμίου ίδρυσε το κίνημα «Ελεύθεροι Πολίτες».

Στις βουλευτικές εκλογές του 2006 οι Ελεύθεροι Πολίτες, έλαβαν πενιχρά αποτελέσματα. Συγκεκριμένα, εξασφάλισαν ποσοστό 1,22%, χωρίς να εκλέξουν βουλευτή.

Στις προεδρικές εκλογές του 2008 εντάχθηκε στο επιτελείο και υποστήριξε, τον υποψήφιο Πρόεδρο Ιωάννη Κασουλίδη.

Μετά τις προεδρικές του 2008 το κίνημα προσχώρησε στον Δημοκρατικό Συναγερμό και ο Τίμης Ευθυμίου διορίστηκε μέλος του εκτελεστικού γραφείου και Επίτροπος Ευρωπαϊκής Γεωργικής Πολιτικής του ΔΗ.ΣΥ..

## Αποτελέσματα εκλογών
### Βουλή των Αντιπροσώπων

### Πρόεδρος της Δημοκρατίας

## Παραπομπές


## Εξωτερικοί σύνδεσμοι
* Επίσημος ιστότοπος

Κατηγορία:Κυπριακά πολιτικά κόμματα
Σιμίζου Σ-Παλς

Η **Σιμίζου Σ-Παλς** (ιαπωνικά: 清水エスパルス, *Σιμίζου Εσουπαρούσου*) είναι επαγγελματική ομάδα ποδοσφαίρου από το Σιμίζου της Σιζουόκα στην Ιαπωνία. Διεξάγει τους εντός έδρας αγώνες της στο IAI Stadium Nihondaira χωρητικότητας 20.339 θεατών.

Ιδρύθηκε μόλις το 1991 και είναι μία από τις νεότερες επαγγελματικές ομάδες ποδοσφαίρου στην Ιαπωνία. Ο σύλλογος δημιουργήθηκε με την εμφάνιση της J.League το 1991 και αρχικά αποτελούταν από παίκτες που κατάγονταν αποκλειστικά από την ευρύτερη περιοχή της Σιζουόκα, ένα μοναδικό φαινόμενο την εποχή εκείνη.

## Επιτυχίες

### Εγχώριες
#### Πρωταθλήματα
* **Κατηγορία 1** (J.League)
::Δεύτερη θέση (1): 1999
::Πρωταθλήτρια δευτέρου γύρου (1): 1999

#### Κύπελλα
* **[[Κύπελλο Ιαπωνίας (ποδόσφαιρο ανδρών)|Κύπελλο του Αυτοκράτορα]]**
::Κυπελλούχος (1): 2001
::Φιναλίστ (4): 1998, 2000, 2005, 2010

* **Λιγκ Καπ Ιαπωνίας**
::Νικήτρια (1): 1996
::Φιναλίστ (4): 1992, 1993, 2008, 2012

* **Σούπερ Καπ Ιαπωνίας**
::Νικήτρια (2): 2001, 2002
::Φιναλίστ (1): 1999

### Ηπειρωτικές
* **Κύπελλο Κυπελλούχων Ασίας**
::Νικήτρια (1): 2000

* **Σούπερ Καπ Ασίας**
::Φιναλίστ (1): 2000

## Παραπομπές


## Εξωτερικοί σύνδεσμοι
*  

Κατηγορία:Ποδοσφαιρικές ομάδες Ιαπωνίας
Κατηγορία:Ιδρύσεις ποδοσφαιρικών ομάδων το 1991
Πανεπιστήμιο Κεϊό

Το **Πανεπιστήμιο Κεϊό** (ιαπωνικά: 慶應義塾大学) είναι ιαπωνικό ιδιωτικό πανεπιστήμιο που βρίσκεται στο Μινατό του Τόκιο. Είναι γνωστό ως το παλαιότερο ινστιτούτο της σύγχρονης τριτοβάθμιας εκπαίδευσης στην Ιαπωνία. Ο Φουκουζάβα Γιουκίτσι το ίδρυσε αρχικά ως σχολείο για δυτικές σπουδές το 1858 στο Έντο (μετέπειτα Τόκιο).

Έχει έντεκα πανεπιστημιουπόλεις στο Τόκιο και την Καναγκάουα. Διαθέτει δέκα σχολές: Γράμματα, Οικονομικά, Νομικά, Επιχειρήσεις και Εμπόριο, Ιατρική, Επιστήμη και Τεχνολογία, Διαχείριση Πολιτικής, Μελέτες Περιβάλλοντος και Πληροφοριών, Νοσηλευτική και Ιατρική Φροντίδα, όπως και Φαρμακευτική.

Το πανεπιστήμιο είναι ένα από τα δεκατρία «Global 30» Project πανεπιστήμια του Υπουργείου Παιδείας, Πολιτισμού, Αθλητισμού, Επιστημών και Τεχνολογίας της Ιαπωνίας. Στις Ηνωμένες Πολιτείες, το Κεϊό έχει ένα γυμνάσιο που ονομάζεται «Keio Academy of New York».

## Εξωτερικοί σύνδεσμοι
*  

## Παραπομπές


Κειο